Source: http://holican.com/search.php?rstext=all-phpRS-all&rsautor=nic&rstema=13&rskde=vse&rsvelikost=uvod&rskolik=15&rskolikata=3&stromhlmenu=13
Timestamp: 2018-04-26 17:34:07+00:00

Document:
Celkom 8431704
Apríl 71388
Dnes 1496
Nemocnica v Skalici smeruje k podnikateľovi Kmotríkovi
(prevzaté, Informácie, 28.05.2009)
ma, Pravda | 28. mája 2009 15:33
Do akciových spoločností, ktoré zabezpečujú prevádzku nemocníc v Dunajskej Strede, Galante a Skalici, majú vstúpiť solventní investori.
Podľa župana Tibora Mikuša by sa tak malo stať ešte do konca tohto volebného obdobia.
Podpredseda kraja Zdenko Čambala predpokladá, že pôjde o niektoré finančné skupiny a v prípade Skalice aj o v meste podnikajúcu spoločnosť Grafobal group.
"Je to silná spoločnosť, ktorá je schopná napumpovať tam určité financie," skonštatoval.
Trnavský samosprávny kraj sa teraz rozhodol zvýšiť základné imanie týchto akcioviek vložením hnuteľného a nehnuteľného majetku, ktorý nemocniciam nedávno odňal.
Ak by tak neurobil, spoločnostiam by hrozil konkurz, pretože ich dlhy prevyšujú doterajšie základné imanie.
Aký majetok kraj do posilnenia spoločností vloží, nie je celkom jasné, pretože znalecké posudky k nehnuteľnostiam zatiaľ chýbajú.
Podľa Mikuša kapitálová sila každej z troch spoločností vzrastie na najmenej dva milióny eur.
Grafobalu podnikateľa Ivana Kmotríka nedávno skalickí poslanci odklepli predaj 500 hektárov mestských lesov za 1,3 milióna eur.
Peniaze chceli použiť na kúpu budov a zvýšenie základného imania spoločnosti, ktorá nemocnicu prevádzkuje.
Primátor Stanislav Chovanec hovorí, že mesto do spoločnosti vloží hotovosť, ktorú nemocnica potrebuje.
Zvýšenie základného imania má akciovkám umožniť čerpanie úverov a zvýšiť ich atraktívnosť pre investorov.
Poslanci podľa Gábora Gála (SMK) dostali materiál o zvyšovaní základného imania neskoro a nemali dosť času na jeho študovanie.
Z materiálu dokonca vyplýva, že rada samosprávneho kraja ho schválila ešte 13. mája, aj keď zodpovední pracovníci ho mali napísať až o týždeň neskôr.
Zámok a jeho okolie
(Padre, Informácie, 13.05.2009)
V nedeľu tretieho mája som sa prechádzal vôkol zámku.
Nebol som tam sám, boli tam viacerí zvedavci z Holíča, aby zistili, čo všetko sa pri zámku urobilo.
Najprv som prišiel k prednej časti zámku od Bažantnice.
Nemýlim sa v pojme, ktorá časť je predná a ktorá zadná.
Kedysi panstvo prichádzalo do zámku smerom od Viedne, teda od Bažantnice, čoho dôkazom je kamenný most aj balkón.
Ale dnes už je všetko inak.
Vyčistené a upravené valy, popri nich nová cesta (dúfam, že pre peších) aj množstvo vysadených stromov dáva tušiť, že tu môže vzniknúť oddychová zóna, ktorú uvítajú občania nášho mesta a nevynímajúc ani iných návštevníkov Holíča.
Žiaľ prvé negatívum som zaznamenal medzi rybníkom a valom.
Znenazdania sa do tohto priestoru vrútil jazdec na štvorkolesovej motorke a doslova vyhnal ľudí z okolitého priestoru.
Dôvodom bol víriaci prach, ktorý zanechal za sebou a ktorý od rybníka znemožnil spozorovať aj miestnu dominantu – zámok.
Druhým negatívom je horúcovod, ktorý sa tiahne pozdĺž celého zámockého komplexu.
O ňom už sa veľa popísalo.
Hlina z valov sa skutočne mohla navŕšiť aspoň o dva metre vo vzdialenosti 10 až 15 m pred tiahnucim sa horúcovodom a od zámku by ho nebolo vidno.
Azda by sa to ešte dalo zachrániť výsadbou rýchlo rastúcimi kríkmi alebo nejakými stromami, ktoré by po čase prekryli túto odpornú anakondu.
Tretie negatívum je zábradlie na premostení ponad valy, ktoré je nebezpečné a absolútne nedôstojné pri vstupe od mesta k národnej kultúrnej pamiatke.
Kšefty s lesmi Skalica skryla za kúpu nemocnice.
(prevzaté, Informácie, 06.05.2009)
Pavol Machovič, Zuzana Petková, Pravda | 5. mája 2009
Mesto Skalica sa chystalo pomôcť nemocnici, namiesto toho pomohlo podnikateľovi Ivanovi Kmotríkovi k miliónovému majetku.
Skalica narýchlo predala takmer 500 hektárov lesa Kmotríkovej spoločnosti Grafobal Group po 30 centov za štvorcový meter.
Dôvodom malo byť, že mesto súrne potrebuje peniaze na kúpu nemocnice od trnavskej župy.
Teraz však vyšlo najavo, že tá nijakú nemocnicu nepredáva.
Biznis po záhorácky: Skalickí poslanci sa rozhodli, že nemocnicu kúpia, aj keď Trnavský samosprávny kraj ju nepredáva.
Autor: Pavol Machovič, Pravda
"Predávať skalickú nemocnicu? To počujem prvýkrát, o tom by som niečo vedel," reagoval trnavský župan Tibor Mikuš.
Ten nechcel veriť, že kúpu odhlasovalo skalické zastupiteľstvo pred šiestimi týždňami.
Mikuš dodal, že o predaji nemocničných budov by muselo rozhodnúť najmenej 21 poslancov kraja, ale on taký návrh ani nedá.
Kmotrík zaplatí za lesy v rekreačnej oblasti Zlatnícka dolina 1,3 milióna eur (40 miliónov korún).
Nijaká verejná súťaž sa nekonala.
Predávalo sa potichu na mimoriadnom rokovaní mestského zastupiteľstva.
Predaj približne tretiny lesov v Zlatníckej doline zdôvodnil kúpou Nemocnice s poliklinikou Skalica za 663-tisíc eur (20 miliónov korún) primátor Stanislav Chovanec (nezávislý).
Po obchode mali pre nemocnicu nastať dobré časy, preto Chovanec zdôrazňoval, že treba konať rýchlo.
"Mesto sa dostane do pozície, že sa stane vlastníkom nehnuteľností, budov a pozemkov nemocnice a bol by tak prísun financií do nemocnice," opisoval pred vyše mesiacom Chovanec.
Za predaj lesov sa prihovoril aj poslanec Národnej rady za Smer Anton Bobrík, ktorý je zároveň prednostom mestského úradu.
Chovanec včera nebol vo svojej kancelárii, celý deň mal rokovania.
Primátora pri predaji podporili aj poslanci, hoci viacerí z nich pripomenuli, že pre Skaličanov je to "rodinné striebro" a s Chovancovým návrhom súhlasili práve pre nemocnicu.
Poslanec František Kadlečík konštatoval, že mu je ťažko rozlúčiť sa s lesmi, ale "nevidí žiadne iné východisko voči povinnosti starostlivosti o občanov".
Podobne sa vyjadrila aj poslankyňa Júlia Horváthová, podľa ktorej by sa rodinným striebrom mala stať nemocnica, preto za obchod s lesmi zdvihla ruku.
Horváthová ani teraz svoje rozhodnutie neľutuje.
"Je to určitá stratégia.
Veríme, že nám vyjde," skonštatovala.
Župan Mikuš pripustil, že v budúcnosti bude potrebné získať pre nemocnice strategického investora, mestá to asi nebudú.
"Mal by to byť investor so skúsenosťami v zdravotníctve, s odborníkmi na zdravotníctvo a peniazmi na ďalší rozvoj," vysvetlil.
Aké plány má s lesmi v Zlatníckej doline, Grafobal Group včera nespresnil.
Manažér zodpovedný za komunikáciu s médiami Peter Kresánek uviedol, že je v súčasnosti v Egypte a vyjadrí sa až koncom týždňa.
Grafobal patrí známemu podnikateľovi Kmotríkovi, jeho firmám sa počas súčasnej vlády darí.
Napríklad spoločnosť EHC Service, ktorú vlastní aj Grafobal Group, dostala priamym zadaním od ministerstva vnútra zákazku na monitorovanie východnej hranice v hodnote 20 miliónov korún (664-tisíc eur).
Fero Rajec napísal a vydal piatu knihu
(admin, Informácie, 05.05.2009)
Fero Rajec napísal a vydal už svoju piatu knihu.
Tentoraz holíčsky spisovateľ vydal dramatický román, ktorý nesie názov Posledná večera.
Dňa 24. apríla t.r. bolo jeho dielo poskytnuté širokej čitateľskej verejnosti.
Po minulé roky sa mohla verejnosť zúčastniť prezentácie autorových diel, ako aj bola svedkom ich oficiálneho krstu.
Tentoraz Fero Rajec od verejnej prezentácie upustil, pretože už o to nestojí.
Ako hlavný dôvod uvádza: „Ani taký slávny, ako bol Leonardo da Vinci a mnohí iní významní umelci nekrstili svoje slávne diela.
V dnešnej dobe je to akási prehnaná móda, kedy sa už krstí kadečo.“
Autor o svojom diele Posledná večera úmyselne neposkytol informácie a ak sa chce čitateľ dozvedieť viac, nezostáva mu nič iné, len kúpiť si knihu a začať čítať.
Záujemcovia o tvorbu Fera Rajeca si môžu jeho najnovší román zakúpiť v Mestskej knižnici v Holíči, alebo cestou internetového kníhkupectva www.martinus.sk , kde sa aspoň z ukážky prológu môžu čiastočne oboznámiť s jeho novou knihou.
Billa sa činí!
(k2n, Informácie, 28.01.2009)
Netrvalo ani dva týždne a naša kritika na umiestenie nákupných vozíkov pred Billou zabrala.
Nemudrovali, ale uznali nevyhovujúci stav a konali.
Nie je BILLA, ako BILLA.
(k2n, Informácie, 08.01.2009)
Holíč sa musí odkloniť od bežného štandardu, aj keby nebolo na chleba.
Aj naša BILLA, ktorá sa stala obľúbeným obchodom, má svoju špecialitku a to v umiestení nákupných vozíkov.
Stoja vonku, na daždi a snehu.
Nákup v BILLE sa tým stal „príjemneší“ a hlavne „kultúrnejší“.
Zákazník si najprv poometá snehom zapadnutý nákupný vozík (čo neodmetie, to sa mu vo vnútri obchodu roztopí) a potom si do mokrého vozíka vloží napríklad cukor v papierovom balení.
Ako v Nemecku!
Alebo ako v Rusku?
Parkouristi opäť brigádovali.
(k2n, Informácie, 18.11.2008)
Holíčsky „dolniak“ ako keby nepatril nikomu.
Na neporiadok na ňom sa nevydržali pozerať parkouristi a urobili si malú brigádu.
Ich brigáda nie je v Holíči prvá a podľa ich slov ani posledná.
Nezištná pomoc prostrediu je v našom meste jav vzácny.
Chalani , vďaka!
(k2n, Informácie, 03.11.2008)
V diskusii sa objavil príspevok, kritizujúci činnosť Mestskej polície počas víkendových sviatkov na parkovisku pri cintoríne.
Vraj tam bola dopravná zápcha.
Kritika sa mi javí ako vrcholne neobjektívna.
Autor kritiky si zrejme neuvedomuje, že nebyť policajtov, nebude pri cintoríne zápcha, ale totálny kolaps.
Veď počet áut, ktoré sa snažili dostať čo najbližšie k cintorínu a šetriť svoje nožičky, niekoľko krát prekračoval kapacitu možných parkovacích miest.
Policajti mali plné ruky práce a svoju robotu si robili naozaj dobre.
Stačilo ich chvíľku sledovať.
Kritizovať za každú cenu nie je seriózne.
Veď ako mohli policajti zabrániť vodičom priviesť svoje autá až pred bránu cintorína?
Ako mohli zabrániť pohodlným vodičom ( medzi ktorými boli aj takí, čo bývajú na neďalekom SNP) príjazdy autami skoro až k hrobom , namiesto toho aby sa v peknom počasí kúsok prešli a umožnili parkovanie ľuďom prichádzajúcim z ďaleka?
Policajti sa len snažili rozhýbať prakticky nerozhýbateľné a za to im patrí vďaka, nie kritika.
Za peniaze v Amerike dom, vo Viedni dva a v Holíči činžiak ....
(k2n, Informácie, 23.10.2008)
Ak je dobrá vôľa a ochota investovať nejakú korunu, môže sa aj šedivý bytový dom zmeniť z „králikárne“ na oku lahodiacu stavbu.
Škoda, že takýto činžiak je v našom meste iba jeden.
Alebo je iba prvý?
Jesenná nádhera.
(k2n, Informácie, 03.10.2008)
Námestie mieru (v hornej časti) zdobia pekne upravené záhonky.
Majitelia domov si zrejme povedali, že kúsok krásy na verejnom priestore nemôže byť na škodu a urobili dobre.
Okrem potešenia pre oči okoloidúcich, urobili niečo aj pre mesto.
Budú mať nasledovateľov?
Sobota, 27. septembra 2008, alebo keď sa darí, tak sa darí.
(k2n, Informácie, 29.09.2008)
Podarili sa dve akcie v jeden predĺžený deň.
Preteky historických motocyklov a zámocké pivné slávnosti urobili z obyčajnej septembrovej soboty výnimočný sviatok pre množstvo domácich, ale aj hostí, medzi ktorými nechýbal prezident našej republiky, župan, či poslanci národnej rady.
Obidve akcie sa vhodne dopĺňali a ich zorganizovanie dalo určite poriadne zabrať všetkým usporiadateľom.
Celkové množstvo účastníkov, teda divákov pretekov a návštevníkov pivných slávností, sa azda ani nedá odhadnúť.
Náš primátor si po skončení predĺženého dňa určite spokojne vydýchol.
Veď vyšlo všetko.
Vrátane počasia, ktoré sa po dvoch týždňoch spamätalo a doprialo nám úplné vychutnanie obidvoch akcií.
Proste povedané, keď sa darí, tak sa darí!
Držme palce, aby sa Holíču darilo aj naďalej.
Zamietavé rozhodnutie Ústavného súdu Slovenskej republiky
(k2n, Informácie, 08.09.2008)
k sťažnosti SDKÚ-DS, miestny zväz Holíč a Ing. V. Horáka, vo veci namietanej neústavnosti a nezákonnosti volieb primátora mesta Holíč, konaných 2. 12. 2006.
Celé rozhodnutie TU.
(Milan, Informácie, 27.08.2008)
Málo poznaná disciplína, ktorá učí pohybu v prirodzenom prostredí, teda v meste, v lese...
V Le Parkoure ide o neustále zlepšovanie fyzickej i psychickej kondície.
Na prvý pohľad sa pri pohľade na skákajúcich a kadečo preliezajúcich chalanov zdá, že svojimi kúskami popierajú zákony fyziky.
Aj preto bývajú reakcie okolia rôzne.
Niektorí pri pohľade na predvádzané kúsky žasnú, niektorí šomrú.
Podstatné je, že napriek ich pohybu po kadejakých múroch, schodoch, stromoch, alebo zábradliach, chalani nič neničia!!!
K svojmu športu iba využívajú netradičné miesta, ku ktorým sú maximálne ohľaduplní.
Jedno z parkourových hesiel znie: Buď silný, aby si mohol byť užitočný.
Aj preto parkouristi urobili akciu a upravili múr, či plot okolo SOŠ na Bernolákovej ulici.
Málokedy sa stáva, že mládež urobí niečo pre svoje okolie V budúcnosti sa pri pohľade na „lietajúcich“ chlapcov možno viac zamyslíme a uvedomíme si, že medzi mládežou nemáme iba vandalov!
Zdenko Čambal zostáva primátorom Holíča
(prevzaté, Informácie, 20.08.2008)
20. augusta 2008 13:32
Primátor Holíča Zdenko Čambal (HZDS, Smer, SNS) o svoje kreslo nepríde. Ústavný súd SR sťažnosti SDKÚ aj jeho protikandidáta Vladimíra Horáka (SDKÚ) na neústavnosť a nezákonnosť komunálnych volieb v roku 2006 zamietol. Ide o jednu z posledných sťažností z komunálnych volieb, ktorými sa Ústavný súd zaoberá od konca roka 2006.
Ústavný súd skonštatoval, že Čambal nevyhral voľby rozdielom desiatich hlasov, ale len deviatich. Na volebnom výsledku to však nič nemení.
SDKÚ aj jej kandidát na primátora Holíča v sťažnosti na Ústavný súd tvrdili, že v Domove dôchodcov a domove sociálnych služieb pre dospelých v Holíči boli voľby zmanipulované. Zdravotne postihnutým obyvateľom zariadenia mali hlasovacie lístky upravovať sociálne pracovníčky. Ako dôkaz dali súdu čestné vyhlásenia viacerých obyvateľov domova a jednej jeho zamestnankyne. Ústavný súd však nijaké porušenie zákona nezistil. Pomoc voličovi, ktorý si nedokáže sám upraviť hlasovací lístok, umožňuje podľa neho zákon o voľbách do orgánov samosprávy. Senát vedený Ivettou Macejkovou zamietol aj ďalšie námietky Horáka a SDKÚ. Proti jeho rozhodnutiu sa už nedá odvolať.
Voľbami v Holíči sa zaoberala aj polícia, ktorá dostala trestné oznámenie od šéfa SDKÚ v Holíči Jána Zéthyho pre podozrenie z prečinu marenia volieb primátora, vyšetrovateľ však konanie zastavil so zdôvodnením, že skutok nie je trestným činom.
Ústavný súd zaregistroval v súvislosti s komunálnymi voľbami v decembri 2006 spolu 139 volebných sťažností. Podľa Ľubice Mackovičovej doteraz vybavil 131 z nich, osem zostáva ešte nevyriešených. Za neplatné už vyhlásil Ústavný súd voľby v okresnom meste Sobrance a v obciach Ložín, Limbach, Hertník, Zemiansky Vrbovok, Jezersko, Rimavská Seč a Čičava. V Králikoch a Smižanoch súd voľby zrušil. Všetky ďalšie volebné sťažnosti súd podľa Mackovičovej vybavil odmietnutím, zamietnutím, odložením alebo zastavením konania.
Pavol Machovič, Pravda
(prevzaté, Informácie, 31.07.2008)

References: súd 
 súd 
 súd 
 súd 
 súd 
 súd 
 súd 
 súd 
 súd